|  |  |  |  |
| --- | --- | --- | --- |
| **Tárgy:** | **Városstratégiai, Idegenforgalmi és Sport Bizottság rendes NYILVÁNOS ülése** | | |
| **Helyszín:** | **Polgármesteri Hivatal I. emeleti nagyterem** | | |
| **Időpont:** | **2024. március 26-án 09:00 órakor** | | |
| **Jegyzőkönyv-**  **vezető:** | **Iváncsics Lívia** | | |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **SZUHAI VIKTOR** |  | képviselő, a bizottság tagja |
|  | **BALOGH PÉTER** |  | külső szakértő, a bizottság tagja |
|  | **KÁNTÁS ZOLTÁN** |  | külső szakértő, a bizottság tagja |
|  | **NÉMETH VANESSZA** |  | külső szakértő, a bizottság tagja |
|  | **PALÁGYI JÓZSEF** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | KALMÁR ERVIN |  | Városüzemeltetési Osztály vezetője |
|  | BONTI TAMÁS |  | Kommunális és Környezetvédelmi Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | DEMES EDIT |  | Beruházási Iroda vezetője |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | KOCZKA TIBOR |  | önkormányzati képviselő |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Nagy János |  | okl. táj- és kertépítész mérnök |
| Pintér Gábor |  | okl. táj- és kertépítész mérnök |
| Szily Adrien |  | okl. táj- és kertépítész mérnök |
| Mészáros Péter  elnök |  | Szombathelyi Crushers Amerikai Football Egyesület |
| Dr. Andorné Fodor Ágnes irodavezető |  | Belső Ellenőrzési Iroda |
| Kovács Balázs  irodavezető |  | Sport és Ifjúsági Iroda |
| Horváth Gábor  képviselő |  | 1.sz. választókerület képviselője |
| Putz Attila  képviselő |  | 7.sz. választókerület képviselője |
| Bokányi Adrienn  képviselő |  | 2.sz. választókerület képviselője |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Tóth Kálmán, a bizottság elnöke:** Köszönti a megjelenteket a bizottsági ülésen. 9.01 órakor megnyitja a nyilvános ülést. Megállapítja, hogy 9 fővel határozatképes a bizottság. Jegyzőkönyv hitelesítőnek Németh Ákos, bizottsági tagot kéri fel. Tájékoztatja a Bizottságot, hogy a Városüzemeltetési Osztály kérésére sürgősségi indítvány érkezett: „Javaslat tervezéssel kapcsolatos feladatok meghatározására” címmel. Az előterjesztések készítési időszakát követően érkezett egy tervezői árajánlat a Homok utca – Bartók B. krt. – Kárpáti Kelemen csp. közötti szakaszán a nyílt árok megszűntetésére vonatkozóan. A megvalósítás miatt szükséges döntést hozni. Elrendeli a szavazást a sürgősségi indítvány napirendre történő felvételéről (11./pont).

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**27/2024. (III.26.) VISB számú határozat**

A Városstratégiai, Idegenforgalmi és Sport Bizottság elhatározza, hogy a „Javaslat tervezéssel kapcsolatos feladatok meghatározására” című előterjesztést az Önkormányzat Szervezeti és Működési Szabályzatáról szóló 18/2019.(X.31.) önkormányzati rendelet 12.§ és 57.§ (3) bekezdésében foglaltak alapján sürgősségi indítványként napirendjére tűzi.

**Felelős:** Tóth Kálmán, a bizottság elnöke

**Határidő:** azonnal

**Tóth Kálmán, a bizottság elnöke:** Elrendeli a szavazást a napirendről, a sürgősségi indítvány kiegészítésével.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**28/2024. (III.26.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

I.

**NYILVÁNOS ÜLÉS**

**1./ Javaslat a közvetlen EU-s forrásból megvalósuló Dési Huber István Általános Iskola udvara fejlesztésére és a Hunyadi János úton park kialakítására vonatkozó tervek elfogadására** (Közgyűlés 2.)

**Előadó:**  Kalmár Ervin, a Városüzemeltetési Osztály vezetője

**Meghívottak:**  Nagy János, okleveles táj- és kertépítész mérnök

Pintér Gábor, okleveles táj- és kertépítész mérnök

Szily Adrien, okleveles táj- és kertépítész mérnök

**2./ Javaslat a Városligeti Sporttelep működtetésével kapcsolatos döntés meghozatalára**

(Közgyűlés 5.)

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Mészáros Péter, a Szombathelyi Crushers Amerikai Football Egyesület elnöke

**3./ Javaslat egyes magánerős beruházásban megvalósult lakóterületek önkormányzati tulajdonba vételével kapcsolatos döntések meghozatalára** (Közgyűlés 6.)

**Előadó:**  Kalmár Ervin, a Városüzemeltetési Osztály vezetője

**4./ Javaslat 2023. évi belső ellenőrzések végrehajtásával kapcsolatos döntések meghozatalára** (Közgyűlés 7.)

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

Dr. Andorné Fodor Ágnes, a Belső Ellenőrzési Iroda vezetője

**5./ Tájékoztató a 2024. évi városi diáksport programokról, valamint azok költségvetéséről**  *(SAJÁT)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**6./ Javaslat egyéb sportcélú kiadások, támogatások felhasználására** *(SAJÁT)*

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**7./ Javaslat Szombathely Megyei Jogú Város területén megrendezésre kerülő szabadidős sportrendezvények szervezésére és finanszírozására** *(SAJÁT)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**8./ Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Horváth Gábor, az 1. sz. választókerület képviselője

Putz Attila, a 7. sz. választókerület képviselője

Bokányi Adrienn, a 2. sz. választókerület képviselője

**9./ Javaslat Szombathely, Sárdi-ér 12616 hrsz. villamosenergia ellátás zöldterületen történő elhelyezéséhez szükséges döntések meghozatalára** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívott:** Putz Attila, a 7. sz. választókerület képviselője

**10./ Javaslat az E.ON INGRID 22 kV-os elektromos hálózat zöldterületen történő elhelyezésére** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívottak:** Horváth Gábor ,az 1. sz. választókerület képviselője

Dr. Horváth Attila, az 3. sz. választókerület képviselője

**11./ Javaslat tervezéssel kapcsolatos feladatok meghatározására** *(Sürgősségi indítvány - SAJÁT)*

**Előadó:** Kalmár Ervin, a Városüzemeltetési Osztály vezetője

**Felelős:** Tóth Kálmán, a bizottság elnöke

**Határidő:** azonnal

I.

**NYILVÁNOS ÜLÉS**

**1./napirendi pont: Javaslat a közvetlen EU-s forrásból megvalósuló Dési Huber István Általános Iskola udvara fejlesztésére és a Hunyadi János úton park kialakítására vonatkozó tervek elfogadására** (Közgyűlés 2.)

**Előadó:**  Kalmár Ervin, a Városüzemeltetési Osztály vezetője

**Meghívottak:**  Nagy János, okleveles táj- és kertépítész mérnök

Pintér Gábor, okleveles táj- és kertépítész mérnök

Szily Adrien, okleveles táj- és kertépítész mérnök

**Tóth Kálmán, a bizottság elnöke:** Nagy János tervező urat felkérte egy rövid prezentációra.

*Nagy János tervező úr röviden ismertette a terveket.*

**Illés Károly, a bizottság tagja:** Természetesen frakciójuk támogatja a terveket. Felhívja a bizottság és a mindenkori városvezetés figyelmét, hogy amellett, hogy nagyon szép projekteket végre hajtanak, amelyek nagyon előre mutatóak, de ezek fenntartására is nagy figyelmet kellene fordítani. Látható az Arany patak medrénél kialakított korábbi sétány, most milyen állapotban van. Két hónap telt el, vagy még több is az ominózus Arany patak megáradása óta. És áldatlan állapotok vannak a mai napig is. Tehát fontos lenne ezeket folyamatosan felújítani és karbantartani.

**Németh Ákos, a bizottság tagja:** Just Nature utal arra, hogy csak a természet és igazságos hozzáférést szeretnének biztosítani a természethez. Gyakorlatilag jelen pillanatban ez egy alulhasznosított zöldterület, leginkább rétnek tudná nevezni. Olyannyira alulhasznosított, még olyan elképzelésekkel is találkoztak, hogy egy autómosót kellene megvalósítani, ehhez képest álmodták meg ezt a parkot, amiről azt gondolja, hogy egy nagyon előre mutató és egy nagyon jó kísérlet lesz arra, hogy egy nagyon természetközeli terület, hogy tud működni a városon belül. A fenntartással kapcsolatban elmondja, a tervezést hosszú munka előzte meg, workshopok, beépítették az eddigi tapasztalatokat, a Gyöngyöspartnál kifejezetten figyeltek arra, hogy egy esetleges nagyobb vízhozam esetén se vigye el az egész stégrendszert a víz. A terület fenntartásánál is, mivel ez egy természetközeli terület lesz az az elképzelés, hogy meghagyják nagyobbra a növényzetet és különböző kis sétaútvonalak kerülnek bele. Reméli, amennyire csak tudták ezeket beépítették.

**Horváth Attila alpolgármester:** Illés Károly frakcióvezető úr által elmondottakra reagálna. Úgy tudja, a Sportligetnél azért nincs visszapakolva a sétány, a probléma az volt, hogy a tervező nagyon szépet tett oda, csak funkciójában senki nem gondolta azt, hogy miután megépült a dozmati víztározó, utána az Arany pataknak lehetnek ilyen típusú problémái. Úgy gondolják, annak sok értelme nincs, hogy ugyanazt visszaépítik és utána újratermelődik a probléma. Olyan megoldást próbálnak találni, ha mégis kiönt újra a patak, akkor ne kelljen újra rakni az egészet. Ez az oka a késlekedésnek.

**Tóth Kálmán, a bizottság elnöke:** Felteszi szavazásra a határozati javaslatot.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**29/2024. (III.26.) VISB számú határozat**

A Városstratégiai, Idegenforgalmi és Sport Bizottság a „*Javaslat a közvetlen EU-s forrásból megvalósuló Dési Huber István Általános Iskola udvara fejlesztésére és a Hunyadi János úton park kialakítására vonatkozó tervek elfogadására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője/

**Határidő:** 2024. március 28.

**2./napirendi pont: Javaslat a Városligeti Sporttelep működtetésével kapcsolatos döntés meghozatalára**

(Közgyűlés 5.)

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Mészáros Péter, a Szombathelyi Crushers Amerikai Football Egyesület elnöke

**Tóth Kálmán, a bizottság elnöke:** A VAOSZ tekepálya után egy második olyan történet fog Szombathelyen megvalósulni, amikor feladatellátási megállapodás keretében Sportegyesület fog üzemeltetni ingatlant. Nagyon bízik abban, hogy az elkötelezett Crushers Társaság csapat ugyanolyan jó gazdája lesz az egykori megyei sportigazgatósági épületének és az SZSE pálya maradék részének, mint amennyire a Vasi Teke Sportért Alapítvány gondozza a VAOSZT. Jó szívvel ajánlja a Bizottság figyelmébe ennek a döntésnek a meghozatalát. Kérdés, észrevétel nincs, így elrendeli a szavazást a határozati javaslatról.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**30/2024. (III.26.) VISB számú határozat**

A Városstratégiai, Idegenforgalmi és Sport Bizottság a „*Javaslat a Városligeti Sporttelep működtetésével kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kovács Cecília, a Szombathelyi Sportközpont és Sportiskola NKft. ügyvezetője/

**Határidő:** 2024. március 28.

**3./napirendi pont: Javaslat egyes magánerős beruházásban megvalósult lakóterületek önkormányzati tulajdonba vételével kapcsolatos döntések meghozatalára** (Közgyűlés 6.)

**Előadó:**  Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** 2 határozati javaslatot tartalmaz az előterjesztés. Kérdés, észrevétel nincs, így a két határozati javaslatról elrendeli a szavazást.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatokat hozta:

**31/2024. (III.26.) VISB számú határozat**

A Városstratégiai, Idegenforgalmi és Sport Bizottság a „*Javaslat egyes magánerős beruházásban megvalósult lakóterületek önkormányzati tulajdonba vételével kapcsolatos döntések meghozatalára*” című előterjesztést megtárgyalta, és a Parkerdő Lakópark közterületi funkciójú területei, valamint az azok területén kiépített víziközművek térítésmentes tulajdonba és kezelésbe vételéről szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2024. március 28.

**32/2024. (III.26.) VISB számú határozat**

A Városstratégiai, Idegenforgalmi és Sport Bizottság a „*Javaslat egyes magánerős beruházásban megvalósult lakóterületek önkormányzati tulajdonba vételével kapcsolatos döntések meghozatalára*” című előterjesztést megtárgyalta, és a Zanat városrészen található Áfonya, Fenyő, Eper, Korpás utcák közterületi funkciójú területei, valamint az azok területén kiépített vízi közművek térítésmentes tulajdonba és kezelésbe vételéről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2024. március 28.

**4./napirendi pont: Javaslat 2023. évi belső ellenőrzések végrehajtásával kapcsolatos döntések meghozatalára** (Közgyűlés 7.)

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

Dr. Andorné Fodor Ágnes, a Belső Ellenőrzési Iroda vezetője

**Tóth Kálmán, a bizottság elnöke:** 2 határozati javaslatot tartalmaz az előterjesztés. Kérdés, észrevétel nincs, így a két határozati javaslatról elrendeli a szavazást.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatokat hozta:

**33/2024. (III.26.) VISB számú határozat**

A Városstratégiai, Idegenforgalmi és Sport Bizottság a „*Javaslat 2023. évi belső ellenőrzések végrehajtásával kapcsolatos döntések meghozatalára*” című előterjesztést megtárgyalta, és Szombathely Megyei Jogú Város Önkormányzata 2023. évi ellenőrzési jelentésének jóváhagyásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Dr. Andorné Fodor Ágnes, a Belső Ellenőrzési Iroda vezetője/

**Határidő:** 2024. március 28.

**34/2024. (III.26.) VISB számú határozat**

A Városstratégiai, Idegenforgalmi és Sport Bizottság a „*Javaslat 2023. évi belső ellenőrzések végrehajtásával kapcsolatos döntések meghozatalára*” című előterjesztést megtárgyalta, és az Önkormányzat által fenntartott költségvetési intézmények 2023. évi belső ellenőrzési jelentéseinek jóváhagyásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgalati Osztály vezetője/

**Határidő:** 2024. március 28.

**5./napirendi pont: Tájékoztató a 2024. évi városi diáksport programokról, valamint azok költségvetéséről** *(SAJÁT)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Tóth Kálmán, a bizottság elnöke:** Korábbi évek gyakorlatának megfelelően gondoskodnának ezeknek a programoknak a fedezetéről. Kérdés, észrevétel nincs így elrendeli a szavazást a határozati javaslatról.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**35/2024. (III.26.) VISB számú határozat**

1./ Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a „Tájékoztató a 2024. évi városi diáksport programokról, valamint azok költségvetéséről” című tájékoztatót megtárgyalta, és azt a sportról szóló 6/2002. (III.28.) önkormányzati rendelet 6. §-a alapján az előterjesztésben és annak mellékletében foglaltak szerint elfogadja.

2./ A Bizottság felkéri a polgármestert, hogy a „Gyermek és ifjúsági sport” tételsorról a Szombathelyi Sportközpont és Sportiskola Nonprofit Kft. részére az előterjesztésben bemutatott forrásokból, a 2023/2024. tanév második féléves programjainak megvalósítására, valamint a 2024 szeptember, októberi diáksport eseményekre tízmillió forintot biztosítson.

**Felelős:** Dr. Nemény András polgármester

Tóth Kálmán a Városstratégiai, Idegenforgalmi és Sport Bizottság elnöke

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs a Sport és Ifjúsági Iroda vezetője

Kovács Cecília a Szombathelyi Sportközpont és Sportiskola NKft. ügyvezető igazgatója)

**Határidő:** azonnal

**6./napirendi pont: Javaslat egyéb sportcélú kiadások, támogatások felhasználására** *(SAJÁT)*

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**Tóth Kálmán, a bizottság elnöke:** Az Osztály elkészítette javaslatát, a 90 milliós összeg felosztásáról. Kérdés, észrevétel nincs, így elrendeli a szavazást a határozati javaslatról.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**36/2024. (III.26.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága az egyéb sportcélú kiadások, támogatások felhasználására vonatkozó javaslatot megtárgyalta és az önkormányzat 2024. évi költségvetéséről szóló 8/2024. (III.5.) önkormányzati rendelet 11. § (5) bekezdése alapján úgy dönt, hogy az „Egyéb sportcélú kiadások, támogatások” tételsoron lévő összeg az alábbi táblázat alapján kerüljön felhasználásra:

|  |  |
| --- | --- |
| **Megnevezés** | **2024. évi előirányzat**  **(e Ft)** |
| AVUS támogatása | 5.000 |
| Delfin SE támogatása | 10.000 |
| eSport Szombathely Sportegyesület támogatása | 1.000 |
| Viktória FC Szombathely támogatása | 3.000 |
| Szombathely Crushers Amerikai Football Egyesület támogatása | 3.000 |
| Szombathelyi Asztalitenisz Kör támogatása | 6.000 |
| Szombathelyi Dobó SE támogatása  - működési támogatás  - WACT Silver Meeting VI. Németh Pál Memorial | 15.000  4.000 |
| Szombathelyi Egyetemi Sportegyesület támogatása | 9.000 |
| Szombathelyi Vívóakadémia Sportegyesület | 6.000 |
| szombathelyi székhelyű kisebb sportszervezetek működésének és tevékenységének támogatása | 13.500 |
| Szombathelyi Sportközpont és Sportiskola NKft. – óvodai és iskolai úszásoktatás feladatainak támogatása | 8.000 |
| Szombathelyi Sportközpont és Sportiskola NKft. – kiemelkedő sporteredmények jutalmazása (Sportkarácsony) | 3.500 |
| Falco KC Szombathely Kft. – Horváth Zoltán emléktorna | 2.000 |
| Strongman Champions League U105 Könnyűsúlyú EB | 1.000 |
| Összesen | 90.000 |

1. A Bizottság felkéri a polgármestert a támogatási szerződések aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán, a Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője)

**Határidő:** azonnal

**7./napirendi pont: Javaslat Szombathely Megyei Jogú Város területén megrendezésre kerülő szabadidős sportrendezvények szervezésére és finanszírozására** *(SAJÁT)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Tóth Kálmán, a bizottság elnöke:** Kérdés, észrevétel nincs, így elrendeli a szavazást a határozati javaslatról.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**37/2024. (III.26.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a „Javaslat Szombathely Megyei Jogú Város területén megrendezésre kerülő szabadidős sportrendezvények szervezésére és finanszírozására” című javaslatot megtárgyalta és azt az előterjesztésben és annak mellékletében foglaltak szerint elfogadja.
2. A Bizottság a sportról szóló 6/2002. (III.28.) önkormányzati rendelet 13. §-a alapján támogatja azt, hogy a „Szombathelyi Szabadidősport rendezvények” tételsorról a Szombathelyi Sportközpont és Sportiskola Nonprofit Kft. részére a 2024. évben Szombathely város területén megrendezésre kerülő egyéb szabadidős sportrendezvények megvalósítására szükséges hatmillió forint átadásra kerüljön.
3. A Bizottság felkéri a polgármestert a támogatási szerződés aláírására

**Felelős:** Dr. Nemény András polgármester

Dr. László Győző alpolgármester

Tóth Kálmán, a Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője)

**Határidő:** azonnal

**8./napirendi pont: Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Horváth Gábor, az 1. sz. választókerület képviselője

Putz Attila, a 7. sz. választókerület képviselője

Bokányi Adrienn, a 2. sz. választókerület képviselője

**Tóth Kálmán, a bizottság elnöke:** Jelzést kapott a 2. sz. választókerület képviselőjétől, Bokányi Adrienn tanácsnok asszonytól, miszerint lakossági jelzések miatt módosítást kér a 3. számú forgalmi rend változási javaslatban: „A Semmelweis Ignác utcát is magába foglaló 2. egyéni választókerület képviselőjeként az alábbi módosítási javaslattal élek a Bizottság 8. sz. napirendjével kapcsolatosan: A Bizottság egyetért azzal, hogy a Semmelweis Ignác utcában a Söptei út és a Bocskai István körút között a páratlan oldalon a Söptei úti csomóponttól az 53. számú ingatlan széléig, valamint a Nádasdy István utcai csomóponttól a Vasút utca felé 15 méter hosszban megállási tilalom legyen bevezetve.” A térképen lemérték kb. 30 m-t jelent a páratlan oldalon. A kiküldött anyaghoz képest úgy módosulna a határozati javaslat, hogy a „A Bizottság egyetért azzal, hogy a Semmelweis Ignác utcában a Söptei út és a Bocskai István körút között a páratlan oldalon a Söptei úttól 30 méter hosszban, valamint a Nádasdy István utcai csomóponttól a Vasút utca felé 15 méter hosszban megállási tilalom legyen bevezetve.” Kérdés, észrevétel nincs, így elrendeli a szavazást a határozati javaslatról, a módosításokkal kiegészítve.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**38/2024. (III.26.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Szabadnép utca teljes szakaszán kerüljön bevezetésre a 7,5 t tehergépkocsival behajtani tilos súlykorlátozás, kivéve áruszállítás kiegészítő tábla kihelyezésével, és a Szabadnép utca és a Farkas K. utca csomópontjában el kell távolítani a 9/2024. (I.23.) VISB számú határozat alapján kihelyezett 7,5 t tehergépkocsival behajtani tilos súlykorlátozás, kivéve áruszállítás jelzőtáblákat.
2. A Bizottság egyetért azzal, hogy a Vásártér utcában (Csaba út és Sárdi-ér utca között), illetve a Sárdi-ér utcában kerüljön bevezetésre mindkét oldalon megállási korlátozás.
3. A Bizottság egyetért azzal, hogy a Semmelweis Ignác utcában a Söptei út és a Bocskai István körút között a páratlan oldalon a Söptei úttól 30 méter hosszban, valamint a Nádasdy István utcai csomóponttól a Vasút utca felé 15 méter hosszban megállási tilalom legyen bevezetve.
4. A Bizottság támogatja a Szombathely 10837/1 hrsz-ú ingatlan érintettségével létesülő lakópark megközelítését szolgáló út kiépítését a benyújtott vázlatterv szerint azzal, hogy a csatolt vázlatterv szerinti beruházás terveztetése, engedélyeztetése és kivitelezése a Beruházó kötelezettségét képezi. A kiadandó közútkezelői hozzájárulás feltétele, a Közgyűlés 263/2020.(IX.24.) Kgy. számú határozatával elfogadott településrendezési szerződés megkötése a Beruházó és az Önkormányzat között a Beruházó által vállalt valamennyi kötelezettségre.
5. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1-3. pont esetén: 2024. május 30.

4. pont esetén: folyamatos

**9./napirendi pont: Javaslat Szombathely, Sárdi-ér 12616 hrsz. villamosenergia ellátás zöldterületen történő elhelyezéséhez szükséges döntések meghozatalára** *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívott:** Putz Attila, a 7. sz. választókerület képviselője

**Tóth Kálmán, a bizottság elnöke:** Kérdés, észrevétel nincs, így elrendeli a szavazást a határozati javaslatról.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**39/2024. (III.26.) VISB számú határozat**

A Városstratégiai, Idegenforgalmi és Sport Bizottság a „Szombathely, Sárdi-ér utca 12616 hrsz-ú ingatlan villamosenergia ellátás zöldterületen történő elhelyezéséhez szükséges döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

A Bizottság támogatja, hogy a Sárdi-ér 12616 hrsz-ú ingatlanra a benyújtott tervdokumentáció alapján villamosenergia földkábel épüljön ki a kezelői hozzájárulásban előírt feltételekkel, június 1. utáni munkakezdéssel.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal

**10./napirendi pont: Javaslat az E.ON INGRID 22 kV-os elektromos hálózat zöldterületen történő elhelyezésére** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívottak:** Horváth Gábor ,az 1. sz. választókerület képviselője

Dr. Horváth Attila, az 3. sz. választókerület képviselője

**Tóth Kálmán, a bizottság elnöke:** Kérdés, észrevétel nincs, így elrendeli a szavazást a határozati javaslatról.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**40/2024. (III.26.) VISB számú határozat**

A Városstratégiai, Idegenforgalmi és Sport Bizottság az E.ON INGRID 22 kV-os hálózat zöldterületen történő elhelyezéséről szóló előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta.

A Bizottság egyetért azzal, hogy az alábbiakban felsorolt helyeken, és mértékben, a benyújtott tervdokumentáció alapján, a kezelői hozzájárulásban előírt feltételekkel az elektromos hálózat zöldterületen épüljön ki:

Nádtó utca: az észak-nyugati oldalon a telekhatár és az útburkolat közötti zöldterületen

Ernuszt Kelemen utca: a dél-keleti oldalon a telekhatárok és a közút közötti zöldterületen

8721 sz. ök. út (Muskátli u.): az elkerülő út mellett haladó kerékpárút déli oldalán lévő zöldterületben, a Helyi Építési Szabályzatban véderdőnek jelzett szakaszon védőcsőben vezetve

Csók István utca: a kiemelt szegélyen kívüli zöldterületben

Béke tér: a Gothard-kastély kerítése előtt az út és járda közötti zöldterületben

**Felelős**: Dr. Nemény András polgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal

**11./napirendi pont: Javaslat tervezéssel kapcsolatos feladatok meghatározására** *(Sürgősségi indítvány - SAJÁT)*

**Előadó:** Kalmár Ervin, a Városüzemeltetési Osztály vezetője

**Dr. Horváth Attila alpolgármester:** 2016-ban készült egy rajz, ami arról szólt, hogy ezen a területen a szalagkorlátok megszűntetésre kerüljenek. Most hozták meg azt a döntést, hogy ezt meg kellene valósítani.

Amikor kiment a kivitelező, hogy megvalósítsa a beruházást, akkor jelezte, hogy neki az az alapvető problémája, hogy ha és amennyiben befedésre kerül a nyílt árok, azzal kiszélesedik az út és sokkal biztonságosabb és jobb lesz a közlekedés. De azt nem tudja megmondani, hogy akkor az útról a víz az hova fog elfolyni. Azért kerestek meg egy tervezőt, hogy nehogy véletlenül a kertekbe folyjon be, erre figyeljenek oda, ezt akarják kiküszöbölni.

**Tóth Kálmán, a bizottság elnöke:** További kérdés, észrevétel nincs, így elrendeli a szavazást a határozati javaslatról.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**41/2024. (III.26.) VISB számú határozat**

A Városstratégiai, Idegenforgalmi és Sport Bizottság a „*Javaslat tervezéssel kapcsolatos feladatok meghatározására***”** című előterjesztést megtárgyalta, és az önkormányzat 2024. évi költségvetéséről szóló 2/2024. (III.5.) önkormányzati rendelet 11. § (5) bekezdés c) pontja alapján felkéri a polgármestert, hogy tervezésre vonatkozó eljárást indítsa el az „*Évközi tervezések, útfelújítás tervezések, egyéb tervezések”* előirányzat terhére:

Szombathely, Homok utcai csapadékvíz elvezető rendszer átalakításához szükséges vízelvezetési tervek elkészítése.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő**: azonnal

**Tóth Kálmán, a bizottság elnöke:** Mindenkinek megköszöni a munkát, az aktív részvételt és a nyilvános ülést 9.24 órakor berekeszti.

Szombathely, 2024. március 26.

(: **Németh Ákos**:) (: **Tóth Kálmán** :)

a bizottság tagja a bizottság elnöke

(Aláírva: ) (Aláírva: )